《闭门》
唐代·徐夤

闭却闲门卧小窗。更何人与疗膏肓。一生有酒唯知醉，

四大无根可预量。骨冷欲针先觉痛，肉顽频灸不成疮。

漳滨伏枕文园渴，盗跖纵横似虎狼。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。